2015માં અમેરિકામાં ડેલવર કાઉન્ટી કમ્યુનીટી કોલેજમાં ધોરણ આઠથી અગિયાર વચ્ચેના 403 વિદ્યાર્થીઓ પર એક રસપ્રદ સંશોધન કરવામાં આવ્યું. આપેલું કામ કે અભ્યાસ પૂરો કરવામાં આ વિદ્યાર્થીઓનું ‘કમ્પલઝીવ ટેક્સટીંગ’ કેવી અસરો કરે છે તે તપાસવામાં આવ્યું. તેઓ કેટલા મેસેજિંગ માટે એડીકટેડ છે, કેટલા છુપાઈને મેસેજ કરે છે, તેમ જ સ્કૂલમાં તેઓનું એડજસ્ટમેન્ટ લેવલ કેવું છે તે વિષે વિગતો એકથી કરવામાં આવી. સીધું અને સૌથી મોટું તારણ એ હતું કે મોબાઈલ મેસેજીન્ગની સૌથી વધુ અભ્યાસ પર નકારાત્મક અસરો આ વય-જૂથની છોકરીઓમાં જોવા મળી. ખાસ કરીને ટીનેજર ગર્લ્સમાં ઇમોશનલ અંધાધૂન્ધી વધારે જોવા મળે છે. આ જ ઉંમરના છોકરાઓ પ્રમાણમાં તરંગી અને બેફિકરા જણાય છે. નવા-સવા પ્રેમની શરૂઆત અને તેનો રોમાંચ મેસેજિંગના એડીકશને બહુ ઝડપથી પહોંચી જાય છે. પ્રમાણમાં છોકરાઓ ઓછા એક્સ્પ્રેસીવ હોય છે અને શારીરિક આકર્ષણ પર વધુ ભાર મુકતા જણાય છે. તરુણીઓ ઈમોશનને કારણ અને કિશોરો શારીરિક આકર્ષણને ખાતર કરીઅર દાવ પર લગાડી દે છે. આવા સંજોગોમાં તેઓને દૂરનું ભવિષ્ય સ્પષ્ટ દેખાઈ શકતું નથી.